GFPT:ผ่านจุดที่แย่ที่สุดไปแล้วกูรูแนะซื้อราคาเป้าหมาย 12.4 บ.
GFPT โบรกฯประเมินภาวะอุปทานเนื้อไก่ที่ล้นตลาดฯในปีที่ผ่านมาจะเริ่มปรับสู่จุดสมดุลภายในครึ่งแรกปี 59 ซึ่งจะส่งผลให้ราคาเนื้อไก่ในประเทศเริ่มปรับดีขึ้น ตั้งแต่ไตรมาสแรก (ประเมินผ่านจุดที่แย่ที่สุดไปแล้ว)

5 ม.ค. 2559

บล.เคจีไอ ระบุในบทวิเคราะห์ (5 ม.ค.) ว่า บริษัท จีเอฟพีที จำกัด (มหาชน) หรือGFPT เราประเมินภาวะอุปทานเนื้อไก่ที่ล้นตลาดฯในปีที่ผ่านมาจะเริ่มปรับสู่จุดสมดุลภายในครึ่งแรกปี 59 ซึ่งจะส่งผลให้ราคาเนื้อไก่ในประเทศเริ่มปรับดีขึ้น ตั้งแต่ไตรมาสแรก (ประเมินผ่านจุดที่แย่ที่สุดไปแล้ว)
ส่วนต้นทุนวัตถุดิบอาหารสัตว์ อาทิ กากถั่วเหลืองยังอยู่ในระดับต่ำ (เป็นบวกต่อแนวโน้มอัตรากำไร) ขณะที่ค่าเงินบาทที่อ่อนค่าเทียบดอลลาร์สหรัฐฯ เป็นบวกต่อการส่งออกเนื้อไก่ และจะเป็นปัจจัยหนุนผลการดำเนินงานทั้งในด้านของการระบายอุปทานเนื้อไก่ และการส่งออกโดยตรงของ GFPT
ด้านราคาหุ้นปิดที่แนวต้านเทรนไลน์ 9.9 บาท หากยืนเหนือ 9.9 บาทได้ ประเมินมีโอกาสทดสอบแนวต้านถัดไปที่บริเวณ10.8 บาท แนวรับ 9.6 บาท (Stop loss 9.35 บาท)(เป้าพื้นฐาน 12.4 บาท)
 